Борис Младенов-Young
Пчеличка прелетя край мене…

chitanka.info

Пчеличка прелетя край мене,

из въздуха се завъртя

и кацна някъде с жужене

в лехата с цъфнали цветя.

Гадинка мила, работлива,

покой не знае нито ден.

Събира волна и щастлива

за своя господар полен.

Не го съзнава тя, горката,

че е робиня по съдба

с фалшива мнима свобода…

Не съм ли аз като пчелата —

съвременен модерен роб,

слугувал чак до своя гроб?!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.